Die wêreld in foto’s – 30 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Soldate bring hulde aan Mahatma Gandhi in Nieu-Delhi, Indië, ter nagedagtenis van sy moord in 1948. Dié Indiese leier is geskiet deur Nathuram Godse, ŉ Hindoe-ekstremis, en word jaarliks op 30 Januarie as martelaar herdenk. ŉ Omgekeerde huis naby Wertheim in die suide van Duitsland word as ŉ toeristeaantreklikheid beskou. (Foto: Michael Probst, AP) Katti Zoob, ŉ modeontwerper en tekstielkunstenaar van Hongarye, poseer met haar skeppings tydens die openingseremonie van haar 25ste bestaansjaar-uitstalling in die Pesti Vigado-gebou in Boedapest. (Foto: Tamas Kovacs, AP) Brandweermanne takel die vlamme in ŉ brandende gebou in Los Angeles, terwyl ŉ helikopter mense van die dak af hys. (Foto: Megan Feldman, AP) Mense betoog buite die hoofgebou in Washington tydens pres. Donald Trump se verhoor. (Foto: Jose Luis Magana, AP)